IPL epilácia je uskutočňovaná pomocou intenzívneho pulzného svetla. Prístrojom vysielané svetelné lúče sa na koži premenia na teplo, ktoré je pohltené chĺpkami a tie sú následne rozrušené aj s korienkom. Pri tejto epilácii nedochádza k porušeniu pokožky ani iných tkanív, svetlo zachytí iba chĺpky a epilácia teda nebolí. Táto metóda odstraňovania chĺpkov funguje najlepšie, keď máte tmavé chĺpky a skôr svetlejšiu kožu a kontrast medzi nimi je teda čo najvýraznejší. Na svetlých chĺpkoch nemusí IPL epilácia fungovať, príliš tmavú pokožku môže dokonca popáliť.